laion/Wikipedia-Exotic huggingface dataset:
מדיסון ריין

אשלי ניקול לומברגר (באנגלית: Ashley Nichole Lomberger; שמה לפני הנישואים סימונס; נולדה ב-5 בפברואר 1986) הידועה יותר בשם הבמה שלה, מדיסון ריין, היא מתאבקת עבר אמריקאית, המופיעה בארגון ההיאבקות Impact Wrestling. ריין החלה את קריירת ההיאבקות שלה בארגונים העצמאיים תחת שמות הבמה אשלי ליין ולקסי ליין. בשנת 2007, היא הצטרפה לארגון הנשים Shimmer, שם הייתה פעם אחת אלופת הזוגות של Shimmer ביחד עם נבה. בשנת 2009, היא הצטרפה לשורות אנג'לינה לאב וולווט סקיי כחלק מקבוצת הביוטיפול פיפל. במרץ 2010, היא, ביחד עם לייסי ואן אריק וולווט סקיי, זכו באליפות זוגות הנוקאאוטס של TNA, כך שהקבוצה הגנה על התואר תחת חוק פריבירד. חודש לאחר מכן, היא זכתה באליפות הנוקאאוטס של TNA הראשונה שלה מתוך חמש. בנוסף, היא הייתה המתאבקת הראשונה שהחזיקה בשתי האליפויות בו זמנית. כמו כן, היא השתתפה בטורניר הנשים לזכר מאי יאנג לשנת 2018 של ארגון ה-WWE ואף הספיקה להתחרות בארגון Ring of Honor. אשלי ניקול סימונס גדלה באוהיו ביחד עם שני אחיה הגדולים. בתקופת התיכון, היא הייתה בנבחרת העידוד. לאחר שסיימה את התיכון, היא למדה באופן חלקי רדיולוגיה בקולג' בזמן שהתאבקה בארגונים העצמאיים. לאחר מכן, היא החליטה לעזוב את הקולג' כדי להפוך למתאבקת מקצועית באופן מלא, לאחר שכבר השיגה ציון 4.0 באותו הזמן שעזבה. היא החלה את קריירת ההיאבקות שלה באוהיו, לאחר שהשלימה אימונים תחת הדרכתו של ג'ף קאנון. קרב הבכורה שלה התרחש בתיכון שלמדה בו, והשופטת בו הייתה דיוות ה-WWE לשעבר, אייבורי. סימונס נישאה לג'ס קאבוט ב-8 בפברואר 2011. ב-17 במרץ 2013, סימונס הודיעה שהיא נמצאת בהיריון, כשבתה הראשונה, צ'ארלי, נולדה ב-29 באוגוסט. לאחר מכן, הזוג התגרש ובאוגוסט 2015, סימונס נישאה לשדרן TNA, ג'וש לומברגר, הידוע יותר בשם הבמה שלו, ג'וש מת'יוז. הישגים בארגון ההיאבקות Dynamite Championship Wrestling - DCW אליפות הנשים של DCW (פעם אחת) הישגים בארגון ההיאבקות International Wrestling Cartel - IWC אליפות הנשים של IWC (פעם אחת) הישגים בארגון ההיאבקות Ohio Championship Wrestling - OCW אליפות הנשים של OCW (פעמיים) הישגים בארגון ההיאבקות Ohio Valley Wrestling - OVW אליפות הנשים של OVW (פעם אחת) הישגים במגזין ההיאבקות Pro Wrestling Illustrated - PWI PWI דירג אותה במקום ה-5 מתוך 50 המתאבקות הטובות ביותר לשנת 2011 הישגים בארגון ההיאבקות Shimmer Women Athletes אליפות הזוגות של Shimmer (פעם אחת) - עם נבה הישגים בארגון ההיאבקות Total Nonstop Action - TNA אליפות הנוקאאוטס של TNA‏ (5 פעמים) אליפות זוגות הנוקאאוטס של TNA (פעמיים) - עם לייסי ואן אריק ו-ולווט סקיי (1) וגייל קים (1) מלכת הנוקאאוטס (2014) הישגים בארגון ההיאבקות Zero 1 USA אליפות הנשים של Zero 1 USA (פעם אחת) מדיה וקבצים בנושא מדיסון ריין בוויקישיתוף מדיסון ריין, ברשת החברתית אקס (טוויטר) מדיסון ריין, ברשת החברתית אינסטגרם מדיסון ריין, באתר Online World of Wrestling מדיסון ריין בהיריון
Loud Tour Live at the O2

Loud Tour Live at the O2 הוא אלבום די וי די של הזמרת ריהאנה אשר מתעד את הופעתה את הזמרת בהיכל ה-O2 בלונדון במסגרת סיבוב ההופעות שלה "Loud Tour". ה-DVD יצא ב-13 בדצמבר 2012 על ידי SRP ודאף ג'אם. ההופעה בוימה על ידי ניק וויקהאם והופק על ידי סיארה פארדו ואמר פאטן. ה-DVD מכיל קטעים אשר משלבים את 3 ההופעות האחרונות של הזמרת בסיבוב ההופעות אשר נערכו בלונדון ביחד עם מספר קטעים מאחוריי הקלעים. ה-DVD פתח בעשירייה הפותחת של מצעד אלבומי ה-DVD הבין לאומיים. בצרפת ובבלגיה (ולוניה) ה-DVD זכה להצלחה במיוחד כאשר שם הוא הגיע למקום ה-2 במצעד אלבומי ה-DVD הרשמיים. גם בברזיל ה-DVD זכה להצלחה כאשר הגיע למעמד זהב. בארצות הברית הגיע למקום ה-11. בנובמבר 2010 ריהאנה שחררה את אלבומה החמישי Loud. כ-7 חודשים לאחר מכן יצאה לסיבוב ההופעות לקידומו Loud Tour ובדצמבר 2011 צילמה את הופעותיה האחרונות בלונדון מהם אחר כך יצרה את DVD זה אשר שוחרר כשנה לאחר מכן. בחשבון הטוויטר הרשמי שלה ריהאנה הכריזה כי היא הולכת לצלם את שלוש הופעותיה האחרונות בלונדון מהם אחר כך תיצור DVD. ב-6 בדצמבר 2012 שחררה לחשבון היוטיוב שלה את הפרסומת הרשמית לאלבום. כל מצעדי האלבומים שלהלן, הם מצעדי אלבומי וידאו בלבד. מידע על האלבום Loud Tour Live at the O2 באתר MusicBrainz האלבום, על פי אייטונס CERTIFICADOS – Pro-Música Brasil, pro-musicabr.org.br bol.com | Loud Tour Live At The O2, Rihanna | Muziek, www.bol.com (בהולנדית) Rihanna - Loud Tour Live At The O2 [2012], Sanity Rihanna - Loud Tour: Live at the O2, נבדק ב-2019-05-24 Rihanna Loud Tour Live At The O2 - Universal Music Norge, web.archive.org, ‏2014-02-22 Loud Tour Live At The O2, נבדק ב-2019-05-24 DVD RIHANNA,LOUD-TOUR LIVE AT THE O2A sua Loja de Musica Online - CDG…, archive.is, ‏2013-04-16 Loud Tour Live At The O2, נבדק ב-2019-05-24 Loud Tour Live At The O2 (באנגלית), נבדק ב-2019-05-24 Loud Tour Live At The O2 (באנגלית), נבדק ב-2019-05-24 Rihanna: Loud Tour Live At The O2 (באנגלית), 2012-12-18, נבדק ב-2019-05-24 Rihanna: Loud Tour Live at the O2, 2012-12-18, נבדק ב-2019-05-24
לאבוסלב קאדלבורג

דוקטור לאבוסלב קאדלבורג (בסרבו-קרואטית: Lavoslav Kadelburg;‏ 26 באוגוסט 1910, וינקובצי, האימפריה האוסטרו-הונגרית – 12 בדצמבר 1994, בלגרד, הרפובליקה הפדרלית של יוגוסלביה) היה איש ציבור יהודי-יוגוסלבי, משפטן אשר כיהן כשופט בית המשפט העליון של סרביה תחת יוגוסלביה וכנשיא איגוד הקהילות היהודיות ביוגוסלביה בין השנים 1964–1991. לאבוסלב קאדלבורג נולד בווינקובצי למשפחה מהמעמד הבינוני. אביו, טוביה, היה סוחר שהתיישב בעיר ב-1908. לאבוסלב רכש השכלה יסודית ותיכונית בעירו. בהמשך, למד משפטים באוניברסיטת זאגרב וב-1935 רכש דוקטורט. לאחר תום לימודיו עבר לוורשאץ ועסק בעריכת דין. בשנים אלו הצטרך לתנועה הציונית וכיהן כיו"ר ההסתדרות הציונית בוורשאץ. בפרוץ מלחמת העולם השנייה גויס לצבא היוגוסלבי כקצין מילואים בדרגת קפיטן. במהלך הפלישה ליוגוסלביה נפל בשבי הוורמאכט ונלקח למחנה שבויים באוסנבריק אשר בגרמניה הנאצית, ובו היה כלוא ביחד עם אלברט וייס. בעודו בשביו הצטרך לכוחות הפרטיזנים של טיטו, כיהן במועצה האנטי-פאשיסטית של תנועת השחרור(אנ'), ועסק בהפצת חומר כתוב מחתרתי וארגון השבויים תחת כוחותיו של טיטו. בתקופת השואה נרצחו כל בני משפחתו ובכלל זה אשתו מאגדה. ב-5 במאי 1945 שוחרר ממחנה השבויים על ידי כוחות הצבא האדום. לאחר המלחמה שב קאדלבורג לוורשאץ ונישא בשנית. הוא מונה לשופט מחוזי בפנצ'בו ובהמשך מונה לעוזר התובע הכללי של וויבודינה. ב-1951 מונה לשופט בבית המשפט העליון של סרביה תחת יוגוסלביה. כן כיהן כבורר מטעם יוגוסלביה בבוררויות בינלאומיות, וכעוזר המזכיר הכללי של המועצה המנהלית הפדרלית של יוגוסלביה.(אנ') לאורך שנות פעילותו היה חבר ויושב ראש של מספר לשכות עורכי דין אזוריים וארציים. ב-1969 מונה לשופט בבית המשפט הכלכלי העליון של יוגוסלביה. במקביל לעבודתו המשפטית, שב קאדלבורג לעבודתו הציבורית בקרב יהודי יוגוסלביה. הוא נבחר לוועד הפועל של איגוד הקהילות היהודיות ביוגוסלביה, ובהמשך כיהן כסגן נשיא תחת אלברט וייס. לאחר מותו של וייס מונה לנשיא איגוד הקהילות היהודיות. הוא השתתף בכנסי הקונגרס היהודי העולמי ונבחר לוועד הפועל של הקונגרס. בתקופת המלחמה הקרה שמר על קשרים עם ראשי קהילות יהודיות באירופה, בארצות הברית ובישראל, וזאת אף על פי שיוגוסלביה הייתה מדינה קומוניסטית וחברה בגוש המזרחי. בעקבות מלחמת ששת הימים, ניתקו מדינות הגוש המזרחי ובכללן יוגוסלביה את היחסים הדיפלומטיים עם ישראל. למרות דרישת השלטונות ביוגוסלביה, סירב קאדלבורג להוציא הודעת גינוי לישראל מטעם איגוד הקהילות היהודיות של יוגוסלביה. לאורך שנות פעילותו זכה לאותות הוקרה מממשלת יוגוסלביה ומארגונים יהודיים. קאדלבורג פרש מתפקיד נשיא איגוד הקהילות ב-1991 וכיהן כנשיא לשם כבוד עד מותו ב-1994. הוא הלך לעולמו בבלגרד ב-1994 והוא בן 84. בנו, פרופסור זוראן קאדלבורג(רו') (נולד ב-1950), הוא מתמטיקאי, אשר כיהן מספר פעמים כדקאן הפקולטה למתמטיקה של אוניברסיטת בלגרד. עברית בסיוע סרבית, למרחב, 16 בספטמבר 1968 הנוער שלנו מתעניין בקבלה, מעריב, 23 בינואר 1981 נח זבולוני, בהונגריה יש 80,000 יהודים, חרות, 15 בפברואר 1982 לאבוסלב קאדלבורג, באתר הספרייה היהודית הווירטואלית (באנגלית). לאבוסלב קאדלבורג, באתר הלקסיקון היהודי הביוגרפי של קרואטיה (בקרואטית).
כוכבי האנימציה נחלצים לעזרה

כוכבי האנימציה נחלצים לעזרה (באנגלית: Cartoon All-Stars to the Rescue) הוא סרט טלוויזיה מונפש אמריקאי מסוגת פנטזיה חינוכית, בו יש קרוסאובר בין דמויות מצוירות שונות. מטרת הסרט היא למנוע שימוש בסמים בקרב בני נוער. הסרט בוים על ידי מילטון גריי, מארש לאמורה, רוברט שלורן, מייק סביקו וקרן פטרסון (מפקחת), ונכתב על ידי דוויין פול וטום סווייל. הסרט שודר לראשונה בארצות הברית ב-21 באפריל 1990 בארבע רשתות הטלוויזיה האמריקאיות הגדולות: NBC,‏ CBS,‏ ABC ופוקס. הסרט מעולם לא שודר בישראל או דובב לעברית. אורך הסרט כ-32 דקות. הסרט מספר על נער בשם מייקל הצורך מריחואנה וגונב את הבירות של אביו. אחותו הצעירה קורי מדואגת ממנו כל הזמן בשל שינויים בהתנהגותו. כאשר קופת החזיר שלה נעלמת קמים צעצועי הדמויות המצוירות שלה לתחייה כדי לעזור לקורי למצוא אותה. לאחר שהן מוצאות את הקופה בחדר של מייקל ובה הסמים שלו מחליטות הדמויות לקחת את מייקל למסע פנטזיה כדי ללמדו את הסיכונים וההשלכות שבשימוש בסמים. בסרט הופיעו מספר דמויות מעשר סדרות טלוויזיה שונות. השימוש בהם נעשה בחינם בגלל ההיבט הציבורי המיוחד. הדמויות באגס באני ודאפי דאק מחברת "האחים וורנר" דובבו על ידי ג'ף ברגמן במקומו של מל בלאנק, שנפטר זמן מה לפני הפקת הסרט. הדמויות והזיכיונות שמהם הן נלקחו: אלף – אלף הצ'יפמאנקס – אלווין סביל, סיימון סביל ותיאודור סביל אגדות ברווזים – יואי, דואי ולואי גארפילד – גארפילד לוני טונס – באגס באני ודאפי דאק (וייל-אי קויוטי אינו מופיע בסרט או על כרזתו, אך מוזכר בו) חבובוטף – התינוק קרמיט, התינוקת פיגי והתינוק גונזו הרפתקאות פו הדוב – פו הדב וטיגר מכסחי השדים - האמיתיים – סליימר הדרדסים – דרדסבא, בר מוח ובר כוח (דרדסית אינה מופיעה בסרט, אבל נראית על כרזתו; נשפני ודרדס תינוק נראים בספר הקומיקס של קורי בתחילת הסרט. ישנם עוד 5 דרדסים לא מזוהים שעוזרים לדרדסבא בסצנת הפתיחה) צבי הנינג'ה – מיכלאנג'לו (אף שהופיע בסרט, אין הוא מופיע על הכרזה) במאי הדיבוב המקורי של הסרט היה האנק סארויאן. רוס בגדסריאן – אלווין, סיימון ג'ף ברגמן – באגס באני, דאפי דאק טאוסנד קולמן – אבא, מיכלאנג'לו וויין קולינס – קולות שונים ג'ים קאמינגס – פו הדוב, טיגר ג'ואי דדיו – הסוחר פול פוסקו – אלף דני גולדמן – בר מוח ג'ורג'י איירין – קולות שונים ג'ניס קרמן – תיאודור ארון לור – קולות שונים ג'ייסון מרסדן – מייקל דון מסיק – דרדסבא לורנזו מיוזיק – גארפילד לאורי או'בריאן – אמא, התינוקת פיגי לינדזי פארקר – קורי ג'ורג' סי. סקוט – עשן ראסי טיילור – התינוק גונזו, יואי, דואי ולואי פרנק ולקר – סליימר, בר כוח, התינוק קרמיט הסרט הופק במימון רשתות המזון מקדונלד'ס וצ'אק-אי-צ'יז. עובדה זו עוררה לעג בשל הסיכונים הבריאותיים במזון הנמכר בהן. רשתות המזון הנ"ל מכרו גם מהדורות ביתיות של הסרט ב-VHS, שהופקו על ידי "Walt Disney Studios Home Entertainment". הסרט נפתח בהקדמה מפי נשיא ארצות הברית ג'ורג' הרברט ווקר בוש, הגברת הראשונה ברברה בוש וכלבתם מילי. השיר "Wonderful Ways to Say No" נכתב על ידי המלחינים זוכי האוסקר אלן מנקן והווארד אשמן, שכתבו גם את השירים עבור הסרטים "בת הים הקטנה", "היפה והחיה" ו"אלאדין" של חברת וולט דיסני. "כוכבי האנימציה נחלצים לעזרה", במסד הנתונים הקולנועיים IMDb (באנגלית) "כוכבי האנימציה נחלצים לעזרה", באתר AllMovie (באנגלית) "כוכבי האנימציה נחלצים לעזרה", במסד הנתונים הקולנועיים KinoPoisk (ברוסית)
קונגרס הנציגים (ספרד)

קונגרס הנציגים (בספרדית: Congreso de los Diputados) הוא הבית התחתון של הקורטס חנרלס, הרשות המחוקקת של ספרד. הוא שוכן בארמון הפרלמנט (Palacio de las Cortes) שבמדריד. בפרלמנט ישנם 350 חברים שנבחרים על ידי מחוזות (50 מחוזות ספרד ושתי ערים אוטונומיות, סאוטה ומלייה) על ידי בחירות בשיטה היחסית ושיטת ד'הונד. הנציגים מכהנים ארבע שנים. נשיא קונגרס הנציגים משמש כראש הקונגרס (בדומה ליושב ראש הכנסת בישראל) ומנהל את דיוניו. בקונגרס יוצרים חברי הפרלמנט קבוצות פרלמנטריות. הקבוצות צריכות להיווצר על ידי לפחות 15 צירים, אבל קבוצה יכולה גם להיווצר עם רק חמישה צירים והיה והצדדים קיבלו לפחות 5% מהקולות האוכלוסייה הכללית, או 15% מכלל הקולות במחוזות בו הם רצים. הנציגים שייכים למפלגות שלא יכולות ליצור קבוצה פרלמנטרית משלהם על מנת לייצר קבוצה מעורבת. בחודש יוני 2018 41.72% מבין כלל הנציגים היו נשים, מה שממקם את ספרד במקום השלישי במספר הנשים החברות בבית התחתון של מדינתן, אחרי שוודיה ופינלנד ועם שיעור זהה לזה של נורווגיה. מדיה וקבצים בנושא קונגרס הנציגים בוויקישיתוף אתר האינטרנט הרשמי של קונגרס הנציגים (בספרדית) קונגרס הנציגים, ברשת החברתית פייסבוק קונגרס הנציגים, ברשת החברתית אקס (טוויטר) קונגרס הנציגים, ביישום טלגרם קונגרס הנציגים, ברשת החברתית אינסטגרם קונגרס הנציגים, סרטונים בערוץ היוטיוב Information about Parliamentary Groups - קונגרס הנציגים של ספרד ערך זה הוא קצרמר בנושא ספרד ובנושא מדע המדינה. אתם מוזמנים לתרום לוויקיפדיה ולהרחיב אותו.
Feel the Passion

Feel the Passion (בעברית: הרגש את התשוקה) הוא סינגל שהוקלט על ידי הזמרת האלבנית אאורלה גאצ'ה. השיר יצא לאור בשנת 2011, כסינגל שלא מתוך אלבום, וכשיר אשר ייצג את אלבניה באירוויזיון 2011. עם יציאתו נכנס השיר אל המקום ה-1 במצעד הרשמי של אלבניה. עם השיר השתתפה אאורלה גאצ'ה באירוויזיון 2011. בחצי הגמר הצליח השיר להגיע אל המקום ה-14 עם 47 נקודות בסך הכל. בעקבות המיקום הנמוך, לא הצליח השיר להעפיל אל הגמר ובעקבות כך הודחה אלבניה מן התחרות. הופעתה של גאצ'ה עם השיר צברה כ-300 אלף צפיות בסך הכל. מידע על היצירה "Feel the Passion" באתר מיוזיק בריינז סרטון השיר "Feel the Passion" באתר יוטיוב Aurela Gace, www.facebook.com Top 100: 14 Mars 2011 - 20 Mars 2011, www.teksteshqip.com Eurovision Song Contest (2011-07-04), Aurela Gace - Feel The Passion (Albania) - Live - 2011 Eurovision Song Contest 1st Semi Final, נבדק ב-2019-05-24
Yo (אלבום)

Yo (בעברית: אני) הוא אלבום האולפן השישי של זמרת הפופ דאנס הרומנייה אינה. את האלבום הוציאה לאור ב-31 במאי 2019 חברת התקליטים רוק ניישן, והוא כולו בשפה בספרדית. מהאלבום יצאו חמישה סינגלים. אינה החלה לעבוד על האלבום כבר בשנת 2016. בנוסף סיפרה שהוצעו לה 50 שירים שונים שנכתבו עבור האלבום. ב-16 באוקטובר 2018, העלתה סרטון לעמוד הרשמי שלה ביוטיוב שנקרא: "Yo". בסרטון הקצר היא מתארת את האלבום. במהלך שנת 2018, סיפרה אינה בראיון שהאלבום אמור לצאת בחודש דצמבר וכי היא "מקשיבה הרבה לאלבום והיא והצוות שלה משנים כל מיני דברים, ומפילים פסוקים מתאמים". אך לבסוף אינה דחתה את האלבום והכריזה מחדש על תאריך צאתו, תוך שחשפה את העטיפה ב-24 במאי 2019, בעמוד האינסטגרם שלה. מידע על האלבום Yo באתר MusicBrainz מידע על האלבום Yo באתר AllMusic האלבום Yo באתר יוטיוב פרומו לאלבום, 2018
Suus

"Suus" הוא סינגל שהוקלט על ידי הזמרת האלבנית רונה נישליו. השיר יצא לאור בשנת 2012, כסינגל שלא מתוך אלבום, וכשיר אשר ייצג את אלבניה באירוויזיון 2012. כמו כן, הפך השיר למצליח ביותר של אלבניה בתחרות הזמר של האירוויזיון. עם יציאתו נכנס השיר אל המקום ה-6 במצעד הרשמי של אלבניה. עם השיר השתתפה רונה נישליו באירוויזיון 2012. בחצי הגמר הצליח השיר להגיע אל המקום ה-2 עם 146 נקודות בסך הכל. בגמר האירוויזיון הצליח השיר להגיע אל המקום ה-5 עם 146 נקודות בסך הכל גם כן, ובכך הפך למצליח ביותר של אלבניה בתחרות זו. הופעתה של נישליו עם השיר צברה מיליון צפיות בסך הכל. מידע על היצירה "Suus" באתר מיוזיק בריינז סרטון השיר "Suus" באתר יוטיוב Aurela Gace, www.facebook.com ALBANIA POINTS at EUROVISION, www.eurovisioncovers.co.uk Top 100: 21 Maj 2012 - 27 Maj 2012, www.teksteshqip.com Eurovision Song Contest (2012-05-26), Rona Nishliu - Suus - Live - Grand Final - 2012 Eurovision Song Contest, נבדק ב-2019-05-24
Identitet

"Identitet" הוא סינגל שהוקלט על ידי הזמרים האלבנים אדריאן לולג'וראי ובלדאר סייקו. השיר יצא לאור בשנת 2013, כסינגל שלא מתוך אלבום, וכשיר אשר ייצג את אלבניה באירוויזיון 2013. כמו כן, הפך השיר לאחד משיריה הכושלים ביותר של אלבניה בתחרות הזמר של האירוויזיון. עם יציאתו נכנס השיר אל המקום ה-30 במצעד הרשמי של אלבניה. עם השיר השתתפו אדריאן לולג'וראי ובלדאר סייקו באירוויזיון 2013. בחצי הגמר הצליח השיר להגיע אל המקום ה-15 עם 31 נקודות בסך הכל, דבר אשר הפך אותו לאחד משיריה הכושלים ביותר של אלבניה בתחרות הזמר של האירוויזיון. עם זאת, השיר לא סיים במקום האחרון, אלא השיר "Here We Go", של לטביה. סרטון השיר "Identitet" באתר יוטיוב www.eurovision.tv ALBANIA POINTS at EUROVISION, www.eurovisioncovers.co.uk Top 100: 24 Dhjetor 2012 - 30 Dhjetor 2012, www.teksteshqip.com www.eurovision.tv
I'm Alive (שיר של אלהאידה דני)

I'm Alive (בעברית: אני חיה) הוא סינגל שהוקלט על ידי הזמרת האלבנית אלהאידה דני. השיר יצא לאור ב-15 במרץ 2015, כסינגל שלא מתוך אלבום כלשהו, וכשיר אשר יצג את אלבניה באירוויזיון 2015. עם יציאתו נכנס השיר אל המקום ה-1 במצעד הרשמי של אלבניה. עם השיר השתתפה אלהאידה דני באירוויזיון 2015. בחצי הגמר הצליח השיר להגיע אל המקום ה-10 עם 62 נקודות בסך הכל. בעקבות כך, עלה השיר לגמר שם התמקם במקום ה-17 עם 34 נקודות בסך הכל. הווידאו קליפ הנלווה שיצא עבור השיר צבר למעלה מ-9.4 מיליון צפיות ביוטיוב. הקליפ הרשמי לגרסה האלבנית של השיר, "Në jetë", יצא במאי 2015 והוקרן לראשונה בערוצי היוטיוב של תחרות האירוויזיון ושל Radio Televizioni Shqiptar (RTSH) . מידע על היצירה "I'm Alive" באתר מיוזיק בריינז מידע על השיר "I'm Alive" באתר AllMusic מילות השיר "I'm Alive" באתר Genius סרטון השיר "I'm Alive" באתר יוטיוב מידע על הרצועה "I'm Alive" באתר ספוטיפיי Eurovision News, Participants News, Eurovision Participants, Fans, Eurovision Albania: Elhaida Dani films Eurovision postcard - ESCToday.com, Eurovision News, Polls and Information by ESCToday, ‏2015-03-03 (באנגלית) /www.lyrics.al (ארכיון) Eurovision Song Contest (2015-03-15), Elhaida Dani - I'm alive (Albania) 2015 Eurovision Song Contest, נבדק ב-2019-05-24 "Elhaida Dani - Në Jetë (Albania) 2015 Eurovision Song Contest". European Broadcasting Union. 2 במאי 2015. אורכב מ-המקור ב-24 באפריל 2020. נבדק ב-24 באפריל 2020. {{cite web}}: (עזרה) Lako, Niko (2 במאי 2015). "Elhaida Dani – Në Jetë | Video Premiera sonte në RTSH" (באלבנית). Infomedia Albania. נבדק ב-24 באפריל 2020. {{cite web}}: (עזרה)
Fairytale (שיר של אנדה טריפה)

Fairytale (בעברית: מעשייה) הוא סינגל שהוקלט על ידי הזמרת האלבנית אנדה טריפה. השיר יצא לאור בשנת 2016, כסינגל שלא מתוך אלבום, וכשיר אשר ייצג את אלבניה באירוויזיון 2016. כמו כן, מוכר השיר גם בגרסתו "Përrallë". עם יציאתו נכנס השיר אל המקום ה-24 במצעד הרשמי של אלבניה. עם השיר השתתפה אנדה טריפה באירוויזיון 2016. בחצי הגמר הצליח השיר להגיע אל המקום ה-16 עם 45 נקודות בסך הכל. בעקבות המיקום הנמוך, לא הצליח השיר להעפיל אל שלב הגמר. הופעתה של טריפה עם השיר צברה כ-300 אלף צפיות בסך הכל. מידע על היצירה "Fairytale" באתר מיוזיק בריינז סרטון השיר "Fairytale" באתר יוטיוב Anthony Granger, Albania: Eneda Tarifa Is Off To Stockholm, Eurovoix, ‏2015-12-27 (באנגלית) eurovision-spain.com, Eneda Tarifa lanza el remix de Fairytale, www.eurovision-spain.com Eneda Tarifa - Fairytale (Albania) Live at Semi-Final 2 - 2016 Eurovision Song Contest, נבדק ב-2019-05-24
Nirvana (אלבום של אינה)

Nirvana (בעברית: אושר) הוא אלבום האולפן החמישי של זמרת הפופ דאנס הרומנייה, אינה. האלבום יצא לאור ב-11 בדצמבר 2017, על ידי חברות התקליטים יוניברסל מיוזיק גרופ וגלובל רקורדס. מתוך האלבום יצאו שלושת הסינגלים; "Gimme Gimme", "Ruleta" ו-"Nirvana". בדומה לאלבום הקודם Inna, גם באלבום זה ישנם שירים בכמה שפות שונות; אנגלית, רומנית וספרדית. הסינגל השני מתוך האלבום "Ruleta", הפך ללהיט ואף הצליח לכבוש את מצעד ה-TV הרשמי של רומניה. כמו כן, האלבום הופץ ביפן בספטמבר 2018. על מנת לעזור בקידום האלבום, יצאה אינה לסיבוב ההופעות "Nirvana Tour". שמו נגזר משם האלבום והוא כלל הופעות ביעדים שונים ברחבי העולם. מידע על האלבום Nirvana באתר MusicBrainz מידע על האלבום Nirvana באתר AllMusic האלבום Nirvana באתר יוטיוב Gimme Gimme - Single by Inna (באנגלית בריטית), נבדק ב-2019-05-25 INNA的《Ruleta (feat. Erick) - Single》 (בChinese (Hong Kong)), נבדק ב-2019-05-25 VIDEO / Aşteptarea a luat sfârşit! Inna prezintă albumul “Nirvana”, Cancan.ro, ‏2017-11-24 (ברומנית) Week Chart : 35 28-08-17 03-09-17, mediaforest.ro Innaの「Nirvana」 (ביפנית), נבדק ב-2019-05-25 itunes.apple.com
ניקולה סלבה

ניקולה סלבה (באיטלקית: Nicola Selva, נולד ב-4 ביולי 1962) הוא פוליטיקאי סן מרינזי ואצן לשעבר. סלבה היה הקפיטן העוצר של סן מרינו לחצי השני של שנת 2019, וביצע את תפקידו יחד עם מישל מוראטורי. ניקולה סלבה נולד בסן מרינו, בירת סן מרינו ב-4 ביולי 1962. כשהיה בן 29 החל סלבה להתאמן בריצה ועבר את הקריטריון האולימפי לאולימפיאדה של שנה לאחר מכן במירוץ שליחים. יחד עם שלושה חברים לנבחרת התחרה סלבה באולימפיאדת ברצלונה שנערכה ב-1992 ונבחרתו הגיעה למקום ה-21 במקצה המוקדם כשסיימה את המסלול תוך 42.08 שניות. הנבחרת לא עלתה לגמר התחרות. לאחר שפרש מחייו בספורט נכנס סלבה לפוליטיקה. הוא הצטרף למועצה הגדולה והכללית בשנת 2006 ושירת כחבר פרלמנט עד שנת 2011. בשנת 2012 נבחר לפרלמנט שנית, ושם הוא משרת עד היום. סלבה הוא בעל תואר ראשון בהנדסה טכנולוגית ממכון לאון בטיסטה אלברטי שממוקם ברימיני. ב-2016 הקים יחד עם אנשים נוספים את מפלגת עתיד הרפובליקה. Nicola Selva, אתר לתוצאות אולימפיות San Marino. Capitani Reggenti Pro tempore: Nicola Selva e Michele Muratori, העיתון הרשמי של סן מרינו ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Inna

Inna (בעברית: "אינה") הוא אלבום האולפן הרביעי של זמרת הפופ דאנס הרומנייה, אינה. האלבום יצא לאור ב-30 באוקטובר 2015. האלבום מכיל גרסה נוספת שיצאה ונקראת: Body and the Sun (בעברית: הגוף והשמש) האלבום יצא לאור ב-23 ביוני 2015. עם יציאתו נכנס האלבום אל המקום ה-45 במצעד האלבומים המקסיקני. האלבום מכיל בתוכו שירים הכוללים בתוכם סגנונות רבים ושפות רבות. בין היתר, נכללים באלבום שירים בשפות הבאות; ערבית, אנגלית, ספרדית, צרפתית, רומנית ופורטוגזית. כמו כן, השיר "Yalla", הפך ללהיט בין-לאומי וצבר למעלה מ-330 מיליון צפיות. הסינגל הראשון מתוך האלבום "Cola Song", הצליח לקבל את מעמד הפלטינה בספרד. האלבום יצא בשתי מהדורות אחת בשם "Inna", השנייה "Body and the Sun", המהדורות מכילים כמעט ואותם שירים וזמינים בעולם במקביל. האלבומים ישנם עטיפות שונות ורשימת מספר הרצועות שונות. מידע על האלבום Inna באתר MusicBrainz מידע על האלבום Inna באתר AllMusic האלבום Inna באתר Discogs AMPROFON - INNA de @inna_ro puesto #45 del #Top100MX del... | Facebook, web.archive.org, ‏2016-05-19 INNA (2015-11-12), INNA - Yalla | Official Music Video, נבדק ב-2019-05-25 Listas semanales - Listas - Promusicae - Productores de Música de España, www.promusicae.es "Body and the Sun (Japan Edition) by Inna on iTunes". iTunes Store. 23 ביולי 2015. אורכב מ-המקור ב-6 במרץ 2016. נבדק ב-10 ביוני 2017. {{cite news}}: (עזרה) Body and the Sun (Liner notes/ CD booklet). Inna. Japan. (Barcode: 4943674214976): Warner Music Group. 2015.{{cite AV media notes}}: תחזוקה - ציטוט: location (link) תחזוקה - ציטוט: others in cite AV media (notes) (link) "Body and the Sun by Inna on Apple Music". iTunes Store. 31 ביולי 2015. אורכב מ-המקור ב-24 ביולי 2015. נבדק ב-11 ביוני 2017. {{cite web}}: (עזרה) "Inna: Inna: Amazon.co.uk: MP3 Downloads". Amazon.com. 30 באוקטובר 2015. נבדק ב-10 ביוני 2017. {{cite news}}: (עזרה) Inna (Liner notes/ CD booklet). Inna. Turkey. (Barcode: 8693644012779): Yeni Dünya Müzik. 2016.{{cite AV media notes}}: תחזוקה - ציטוט: location (link) תחזוקה - ציטוט: others in cite AV media (notes) (link) "Inna by Inna on Apple Music". iTunes Store. 6 בנובמבר 2015. נבדק ב-11 ביוני 2017. {{cite news}}: (עזרה) Inna (Liner notes/ CD booklet). Inna. Mexico. (Barcode: 0825646205370): Warner Music Group. 2016.{{cite AV media notes}}: תחזוקה - ציטוט: location (link) תחזוקה - ציטוט: others in cite AV media (notes) (link) "Inna de Inna en Apple Music". iTunes Store. 11 במרץ 2016. אורכב מ-המקור ב-21 בספטמבר 2016. נבדק ב-11 ביוני 2017. {{cite news}}: (עזרה)
כרמן סטאבק

כרמן סטאבק (בסלובנית: Karmen Stavec; נולדה ב-21 בדצמבר 1973) היא זמרת סלובנית. סטאבק נולדה בברלין לזוג הורים סלובנים, לאחר סיום התיכון היא עברה לדומז'אלה שם הייתה חלק מצוות רקדניות הנקרא "4 Fun", היא גם למדה גרמנית בפקולטה לפילוסופיה של אוניברסיטת לובליאנה. ב-1998 החלה בקריירת הסולו שלה כזמרת וב-2001 הוציאה אלבום. ב-1998 השתתפה לראשונה באמה "EMA", התחרות הסלובנית לבחירת נציג המדינה לאירוויזיון, שם ביצעה דואט ביחד עם הזמר פטריק גרבלו, ב-2001 השתתפה בשנית. ב-2002 הייתה במקום השני בתחרות בעוד היא הייתה במקום הראשון בהצבעת הצופים, ב-2003 לראשונה זכתה בתחרות, באותה שנה גם יצא האלבום השני שלה. באירוויזיון בריגה בשנת 2003 היא הגיעה למקום ה-23 עם 7 נקודות. ב-2004 שיחקה בסרט קצר בשם "Slika". ב-2009 השתתפה פעם נוספת בתחרות האמה. מדיה וקבצים בנושא כרמן סטאבק בוויקישיתוף כרמן סטאבק, סרטונים בערוץ היוטיוב כרמן סטאבק, במסד הנתונים הקולנועיים IMDb (באנגלית) כרמן סטאבק, באתר אפל מיוזיק (באנגלית) כרמן סטאבק, באתר ספוטיפיי כרמן סטאבק, באתר Last.fm (באנגלית) כרמן סטאבק, באתר AllMusic (באנגלית) כרמן סטאבק, באתר MusicBrainz (באנגלית) כרמן סטאבק, באתר SIGIC כרמן סטאבק, באתר דיזר כרמן סטאבק, באתר Yandex.Music (ברוסית) כרמן סטאבק, באתר Discogs (באנגלית) כרמן סטאבק, באתר Genius כרמן סטאבק באתר Discogs כרמן סטאבק באתר Rateyourmusic Eurovision News, Participants News, Eurovision Participants, Fans, Eurovision Slovenia: Interview with Karmen Stavec - ESCToday.com, Eurovision News, Polls and Information by ESCToday, ‏2009-01-31 (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לו (זמרת)

לו (בגרמנית: Lou; נולדה ב-27 ביולי 1963 בשם לואיז הופנר (Louise Hoffner)) היא זמרת גרמנייה. הופמן נולדה בבאדן-וירטמברג למשפחה בת שישה ילדים, לאחר התיכון עבדה תקופה כעוזרת רוקח. בתחילת הקריירה שלה כזמרת הייתה חברה בלהקת "Party Gang". ב-2001 השתתפה בתחרות הבוחרת את נציג גרמניה לאירוויזיון הנקראת "Countdown Grand Prix" שם עלתה לגמר אך סיימה במקום השלישי. ב-2003 נענתה להצאה של המלחין ראלף סיגל להשתתפות בשנית בתחרות זו עם השיר "Let's Get Happy" וזכתה במקום הראשון. באירוויזיון 2003 הייתה במקום ה-11 עם 53 נקודות. היא הוציאה מספר סינגלים גם בגרמנית וגם באנגלית. ב-2007 ביצעה סיבוב הופעות ברחבי גרמניה. בנוסף למוזיקה היא עבדה תקופה גם כשחקנית בתיאטרון. ב-2008 השתתפה בפרק של התוכנית "Das perfekte Promi-Dinner". אתר האינטרנט הרשמי של לו לו, במסד הנתונים הקולנועיים IMDb (באנגלית) לו, באתר ספוטיפיי לו, באתר MusicBrainz (באנגלית) לו, באתר דיזר לו, באתר Discogs (באנגלית) לו, באתר Songkick (באנגלית)